วิเคราะห์การเมือง : รุมยำ ลุงตู่ ไม่สน อู่ฮั่น
อ้วกเลย ตามอาการที่เห็นภาพชัดๆภายหลังประธานาธิบดีสี จิ้นผิง แห่งสาธารณรัฐประชาชนจีน ประกาศิตปิดประเทศห้ามกรุ๊ปทัวร์จีนออกท่องเที่ยวต่างประเทศเด็ดขาด เพื่อป้องกันการระบาดของไวรัสโคโรนา อู่ฮั่นนั่นก็ทำให้ เครื่องยนต์ตัวสุดท้าย เศรษฐกิจไทยสะดุดทันทีกับตัวเลขที่ไม่เป็นทางการว่ากันว่านักท่องเที่ยวจีนที่มาทัวร์ไทยเดือนละกว่า 1 ล้านคน จะหายวูบไปทันที พร้อมกับตัวเลขรายได้ที่สูญไป ณ เบื้องต้น 5 หมื่นล้านบาทนี่คิดในแง่บวก จีนสกัด ไวรัสนรกอู่ฮั่น ได้ภายใน 2-3 เดือนจังหวะซ้ำสถานการณ์ส่งออกที่เจอพิษสงครามการค้าสหรัฐอเมริกากับจีน กดทับด้วยภาวะค่าเงินบาทแข็งโป๊ก ทำเครื่องยนต์หลักที่ทำรายได้เข้าประเทศ เดี้ยง ไปแล้วเหมือนเคราะห์ซ้ำกรรมซัดเศรษฐกิจไทยติดเชื้อโคโรนาอู่ฮั่นไหนจะต้องเจอกับเชื้อร้าย ภูมิคุ้มกันหน้าที่บกพร่อง ของ ส.ส.พรรคร่วมรัฐบาลตามสถานการณ์ชัวร์ๆ 2 เสียงมีปัญหาแน่ๆ แบบที่นายนิพิฏฐ์ อินทรสมบัติ รองหัวหน้าพรรคประชาธิปัตย์ อดีตผู้แทนฯพัทลุง ออกมาไล่บี้เค้นคอ 2 ส.ส.ยี่ห้อภูมิใจไทย คือนายฉลอง เทอดวีระพงศ์ ส.ส.พัทลุง กับนางนาที รัชกิจประการ ส.ส.ปาร์ตี้ลิสต์ ที่มีชื่อเสียบบัตรโหวตแต่ตัวไม่ได้อยู่ในห้องประชุมสภาผู้แทนราษฎรตอนลงมติสถานการณ์สุ่มเสี่ยงอย่างที่นายนิพิฏฐ์ได้ทีขี่แพะไล่ เสนอแกมประจานให้ 2 ส.ส.ภูมิใจไทยคืนของกลางเงินงบประมาณ 3.2 ล้านล้านบาทให้แก่ประชาชนต้องรับสารภาพต่อศาลรัฐธรรมนูญว่า มาตราไหนบ้างที่ไม่ได้กดลงคะแนนเองแต่หาก ส.ส.ดังกล่าวไม่ให้ความจริงต่อศาลรัฐธรรมนูญก็ยากที่ศาลจะวินิจฉัยเป็นอย่างอื่น นอกจากวินิจฉัยว่า ร่าง พ.ร.บ.งบประมาณฯต้องตกไปทั้งฉบับ ตามนัยคำวินิจฉัยศาลรัฐธรรมนูญที่ 3—4/2557หากร่าง พ.ร.บ.งบประมาณ 2563 ตกเป็นโมฆะประชาชนทั้งประเทศจะเดือดร้อนแน่ธาตุแท้ นักการเมืองไม่กี่คน เสี่ยงทำพังทั้งประเทศเศรษฐกิจไทยต้องสวดมนต์ บนบานสิ่งศักดิ์สิทธิ์ ในห้วงดาวมฤตยูพุ่งชนดวงเมืองแต่นั่นไม่ใช่เรื่องที่ต้องอินังขังขอบตามสไตล์นักการเมืองแบบไทยๆในอารมณ์ไม่สนไวรัสนรกอู่ฮั่น ไม่ผวากับมหันตภัยโลก ต้องชิงจังหวะรุกไล่รัฐบาลที่เผชิญสารพัดปัญหารุมเร้าตั้งลำไม่ติด ฝ่ายค้าน นำโดยพรรคเพื่อไทย ยังเดินหน้าตีปี๊บเชิดฉิ่งศึกอภิปรายไม่ไว้วางใจ โหมโรงยุทธการ รุมยำ ผู้นำประเทศอย่าง ลุงตู่ พล.อ.ประยุทธ์ จันทร์โอชา นายกรัฐมนตรี และ รมว.กลาโหมตั้งท่ารุมสกรัม ซัดให้น่วมคาบาทาอาศัยเหลี่ยมเกมการตลาดยุคโลกมโนโซเชียลฯ แห่กระแสแฮชแท็กทวิตเตอร์ รัฐบาลเฮงซวยปั่นยอดแชร์ โหนเทรนด์คนรุ่นใหม่ ตีขลุมเหมาคนเบื่อ ลุงตู่ เต็มทีแต่โดยรูปเกมในมุมข้อมูลหลักฐานทุจริตคอร์รัปชัน เอาเข้าจริงถึงตรงนี้ยังไม่มีอะไรที่ส่อว่าจะมีทีเด็ด นอกจากด่าตีกิน สลับกับปมทีมยุทธศาสตร์นายใหญ่ดูไบที่เหยียบตีนกันเองแทรกด้วยกระแสยัดไส้ชื่อรัฐมนตรีคนนั้น ถอดชื่อคนนี้ที่แน่ๆไม่แตะต้องพรรคร่วมรัฐบาลอย่างภูมิใจไทยและประชาธิปัตย์ พวกที่เต็งจ๋ามาตั้งแต่ต้นอย่าง เดอะโอ๋ นายศักดิ์สยาม ชิดชอบ รมว.คมนาคม ชื่อหายไปข่าว รถกล้วยคว่ำ ทำฝ่ายค้านไม่ไว้วางใจกันเองตั้งแต่ยังไม่ทันอภิปรายรัฐบาลโดยสถานการณ์ที่ขัดสายตาคนดู พวกที่อยู่ในข่ายน่าโดนจับขึ้นเขียงดันรอด ตรงกันข้ามคนประคองเศรษฐกิจมือเป็นระวิงกลับโดนล็อกเป้าถล่ม เตะตัดขาให้เสียหลักซะอย่างนั้นชัดเจนสุดก็คือคิวของนายอุตตม สาวนายน รมว.คลัง หัวหน้าพรรคพลังประชารัฐ ที่ส่อโดนเหมาเข่งรวมกับ ลุงตู่ โทษฐานปล่อยให้ ส.ส.พรรคร่วมรัฐบาลกดบัตรแทนกันทำให้ร่าง พ.ร.บ.งบประมาณฯมีปัญหา ในฐานะหัวหน้าพรรค พปชร.และขุนคลัง จึงต้องรับผิดชอบด้วยข้อหา เบาหวิว ยิ่งกว่า ขับรถซาเล้งขึ้นทางด่วนจับไต๋ มันก็แค่หาเหตุลาก อุตตม เข้าเงี่ยง ล่อเป้า เขย่าห้องเครื่องรัฐบาลพลังประชารัฐแต่เหมือนอีกฝั่ง ทาง ขุนคลัง เองก็ลุ้นอยากให้ตัวเองติดโผเหมือนกันเพราะนั่นจะเป็นจังหวะดี ได้แปลงวิกฤติเป็นโอกาส ข่าววงในแว่วๆนายอุตตมสั่งทีมงานทำการบ้านล่วงหน้า เตรียมจัดทำแผ่นชาร์ต กราฟตัวเลขทางเศรษฐกิจ ทำข้อมูลยากๆให้เข้าใจง่ายอธิบายเนื้องานแบบยาวๆให้ประชาชนเข้าใจยุทธศาสตร์มือเศรษฐกิจทีม สมคิด จาตุศรีพิทักษ์ได้จังหวะเบิ้ลซ้ำ ย้ำโบแดง ชิมช้อปใช้ กับ บัตรสวัสดิการแห่งรัฐ ฯลฯรอจัดเน้นๆในช่วงเวลาไพรม์ไทม์กันเลย.ทีมข่าวการเมือง
อ้วกเลย ตามอาการที่เห็นภาพชัดๆ ภายหลังประธานาธิบดีสี จิ้นผิง แห่งสาธารณรัฐประชาชนจีน ประกาศิตปิดประเทศ 
โคโรน่าไวรัส,วิเคราะห์การเมือง,ประยุทธ์ จันทร์โอชา,พรรคร่วมรัฐบาล,รัฐธรรมนูญ,ทุจริตคอร์รัปชัน,พรรคพลังประชารัฐ